ຫົວ​ໜ້າ​ສະ​ຫະ​ປະ​ຊາ​ຊາດ ກ່າວ​ວ່າ ການ​ຍົກ​ຍ້າຍ​ຜູ້​ຄົນ ກຳ​ລັງ​ດຳ​ເນີນຢູ່ ​ທີ່​ໂຮງ​ງານ​ເຫຼັກ ອາ​ຊອບ​ສ​ຕ​ອ​ລ ​ໃນ​ເມືອງມາ​ຣີອູໂປ​ລ 
ໃນອ​າ​ທິດ​ນີ້ ພົນ​ລະ​ເຮືອນ 101 ຄົນ ທີ່​ຢູ່​ໃນບໍ​ລິ​ເວນ​ໂຮງ​ງານ​ອາ​ຊອບ​ສ​ຕອ​ລ ແລະ​ປະ​ມານ 400 ຄົນຈາກບ​ອ່ນ​ອື່ນໆ​ອີກໃນເຂດ​ໃກ້​ຄ​ຽງ ໄດ້​ພາ​ກັນ​ຍົກ​ຍ້າຍ​ອອກ​ມາ​ດ້ວຍ​ຄວາມ​ປອດ​ໄພ ໂດຍ​ການ​ຮ່ວມ​ມື​ ຈາກຄະ​ນະ​ກຳ​ມະ​ ການ​ສາ​ກົນ​ສະ​ຫະ​ປະ​ຊາ​ຊາດ ຂອງ​ສະ​ພາ​ກາ​ແດງ.  
ເລຂາທິການໃຫຍ່ອົງການສະຫະປະຊາຊາດ ທ່ານແອນໂຕນິໂອ ກິວເຕເຣສ ກ່າວໃນວັນພະຫັດວານນີ້ວ່າ ການ ປະຕິບັດງານຍົກຍ້າຍເທື່ອທີສາມກຳລັງດຳເນີນຢູ່ໃນຂະນະນີ້ ເພື່ອຊ່ວຍພວກພົນລະເຮືອນຢູເຄຣນ ຢູ່ເມືອງມາ ຣີອູໂປລ ແລະຢູ່ໂຮງງານເຫລັກ ອາຊອບສຕອລ ທີ່ຢູ່ທາງພາກໃຕ້ປະເທດ ທ່ານໄດ້ກ່າວຕໍ່ສະພາຄວາມໝັ້ນຄົງສະຫະປະຊາຊາດ ໂດຍປະຕິເສດທີ່ຈະເວົ້າ ເຖິງລາຍລະອຽດທີ່ຫຼໍ່ແຫຼມກ່ຽວ ກັບການປະຕິບັດງານ ໂດຍກ່າວວ່າ “ພວກເຮົາຕ້ອງໄດ້ສືບຕໍ່ ເຮັດໃນສິ່ງທີ່ພວກເຮົາສາມາດເຮັດໄດ້ ເພື່ອນຳເອົາ ຜູ້ຄົນອອກຈາກຂຸມໝໍ້ນາຮົກເຫລົ່ານີ້ ” ຫົວໜ້າອົງການສະຫະປະຊາຊາດ ໄດ້ພົບປະກັບປະທານາທິບໍດີ ວລາດີເມຍ ປູຕິນ ຢູ່ທີ່ນະຄອນຫຼວງມົສກູໃນວັນ ທີ 26 ເມສາ ແລະຫລັງຈາກນັ້ນໄດ້ເດີນທາງໄປນະຄອນກີຢິບ ເພື່ອພົບປະກັບປະທານາທິບໍດີໂວໂລດີເມຍ ເຊເລນສະກີ ໃນວັນທີ 28 ເມສາ ລະຫວ່າງການພົບປະຂອງທ່ານ ຢູ່ມົສກູນັ້ນ ປະທານາທິບໍດີຣັດເຊຍ ໄດ້ຕົກລົງທີ່ຈະອະນຸຍາດໃຫ້ ມີການຍົກຍ້າຍຜູ້ຄົນຈຳນວນນຶ່ງອອກຈາກໂຮງງານເຫຼັກຂະໜາດໃຫຍ່ ໃນເມືອງມາຣີໂອອູໂປລ ທີ່ຢູ່ທາງພາກໃຕ້ຂອງປະເທດ ບ່ອນທີ່ພົນລະເຮືອນຫລາຍຮ້ອຍຄົນ ໄດ້ພາກັນເຂົ້າໄປລີ້ໄພສົງຄາມມາເປັນເວລາ 10 ອາທິດແລ້ວນັ້ນ ໃນອາທິດນີ້ ພົນລະເຮືອນ 101 ຄົນ ທີ່ຢູ່ໃນບໍລິເວນໂຮງງານອາຊອບສຕອລ ແລະປະມານ 400 ຄົນຈາກບອ່ນອື່ນໆອີກໃນເຂດໃກ້ຄຽງ ໄດ້ພາກັນຍົກຍ້າຍອອກມາດ້ວຍຄວາມປອດໄພ ໂດຍການຮ່ວມມື ຈາກຄະນະກຳມະ ການສາກົນສະຫະປະຊາຊາດ ຂອງສະພາກາແດງ ທ່ານກິວເຕເຣສ ກ່າວຕໍ່ສະມາຊິກສະພາຄວາມໝັ້ນຄົງວ່າ “ຂ້າພະເຈົ້າຫວັງວ່າ ການສືບຕໍ່ປະສານງານກັບມົສກູ ແລະກິຢິບ ຈະນຳໄປສູ່ການການຢຸດຍິງທາງດ້ານມະນຸດສະທຳເພື່ອອະຍຸຍາດໃຫ້ພົນລະເຮືອນອອກມາດ້ວຍຄວາມປອດໄພຈາກການສູ້ລົບແລະການຊ່ວຍເຫລືອເພື່ອໃຫ້ໄປເຖິງພວກທີ່ຢູ່ໃນອັນຕະລາຍຊຶ່ງມີຄວາມຕ້ອງ ການຫລາຍທີ່ສຸດນັ້ນ ”